
ΕΦΗΜΕΡΙΣ ΤΗΣ ΚΥΒΕΡΝΗΣΕ!)! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

25 ΦΕΒΡΟΥΑΡΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

135 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτων έκτασης 3.807 μ 2 για τη 
κάλυψη του χειμάρου Σιλαμιανού (Κατσαμπά) από το λιμάνι 
Ηρακλείου μέχρι τη λεωφόρο Ικάρου (Χ.θ. .0+000 έως 

ο+506,75),Ν. Ηρακλείου. 1 

Αναγκαστική απαλλοτρίωση έκτασης, για την επέκταση των μο¬ 
νάδων παραγωγής ΜΤΒΕ ισομερισμού των διυλιστηρίων της 
ΜΟΤΟΡ ΟΪΛ ΕΛΛΑΣ ΔΙΥΛΙΣΤΗΡΙΑ ΚΟΡΙΝΘΟΥ Α.Ε. ... 2 
Κήρυξη αναγκαστικής απαλλοτρίωσης εκτάσεως εμβαδού 5360 
μ 2 για την εκτέλεση εργασιών προστασίας του επιχώματος στη 


θέση Κρυφονέρι Χ.θ. 27+050 (Χ.Θ. 0+000 κόμβος Πάργας) 

της παραλιακής οδού Ηγουμενίτσας Πρέβεζας. 3 

Ανάκληση της 38133/6.5.82 αποφάσεως του Νομάρχη Ρεθύ- 

μνης... 4 

Αναγκαστική απαλλοτρίωση ακινήτου 135 τ.μ., για τη διαπλά- 

τυνση οδού, Ν. Χανιών. 5 

Αναγκαστική απαλλοτρίωση κτημάτων για τη διαπλάτυνση της 
επαρχιακής οδού Περιβόλια - Θέρισσο Κυδωνιάς Ν. Χανιών. 6 
Αναγκαστική απαλλοτρίωση αστικού ακινήτου στην περιοχή Συ¬ 
νοικισμός Κορίνθου, Ν. Κορινθίας. 7 

Αναγκαστική απαλλοτρίωση τμήματος ιδιοκτησιών στην περιοχή 

Ποσειδωνία Κορίνθου, Ν. Κορινθίας. 8 

Αναγκαστική απαλλοτρίωση ακινήτων στον Κρίνο — Ν. Αχαΐας. 9 
Κήρυξη αναγκαστικής απαλλοτρίωσης στην Κοινότητα Αντιπάρου, 

Ν. Κυκλάδων.10 

Κήρυξη αναγκαστικών απαλλοτριώσεων στην Κοινότητα Λαμύ- 

ρων Άνδρου του Νομού Κυκλάδων, ί.11 

Διόρθωση της αριθ. 68/1986 απόφασης, ως προς τα όρια των 
αναγκαστικά απαλλοτριωτέων τμημάτων, στην Κοινότητα Λα- 
μύρων Άνδρου του Νομού Κυκλάδων.12 


ΑΝΑΚΟΙΝΩΣΕΙΣ 

Ειδοποίηση της γενομένης παρακαταθέσεως της αποζημιώσεως 
απαλλοτριωθεϊσης εκτάσεως κειμένης εις Δαύλεια Λεβαδείας 
υπέρ των 1) Ιωάννου Σκουζάκη του Λάμπρου, κατοίκου Δαυ- 
λείας και 2) Αθανασίου Ηλία Ιγγλέζου, κατοίκου Δαυλείας. . . 13 

Δημοσίευση ανακοινώσεως περί παρακταθέσεως αποζημιώσεως 
από αναγκαστική απαλλοτρίωση Ν. Κερκύρας.14 

ΠΟΛΕΟΔΟΜΙΑ 

ΑΠΟΦΑΣΕΙΣ 

Επίσπευση απότο Δημόσιο της εφαρμογής του Σχεδίου πόλης Γα¬ 
λατσίου.15 

ΑΝΑΚΟΙΝΩΣΕΙΣ 

Ειδοποίηση για κατάθεση από αναγκαστική απαλλοτρίωση (ακινή¬ 
του λόγω εφαρμογής του σχεδίου Πόλης Πρέβεζας σε τμήμα 
της Λεωφόρου Ειρήνης.16 


Δημοσίευση Γραμματίου Συστάσεως Παρακαταθήκης του Ταμείου 

Παρακαταθηκών και Δανείων.17 

Ειδοποίηση παρακατατεθείσης αποζημιώσεως δια προσκύρωσιν 
και ρυμοτόμησιν οικοπέδων κειμένων επί της οδού Σμύρνης 
του Δήμου Συκεών Θεσσαλονίκης.18 


Γνωστοποίηση Δημόσιας κατάθεσης αποζημίωσης Απαλλοτρίω¬ 
σης:· Των 1) Μάρθας συζ. Σταύρου Στεφάνου, το γένος Ευθυ¬ 
μίου και Αθηνάς Γαβριηλίδου, κατοίκου Θεσσαλονίκης (Νικά- 
νορος 19- Χαριλάου), 2) Ευθυμίου Γαβριηλίδη του Ιωάννη και 
της Ελισάβετ, κατοίκου Θεσσαλονίκης (Βέλλιου 8), 3) Αθηνάς 
συζ. Κωνσταντίνου Χώματά, το γένος Ιωάννη και Ελισάβετ 
Γαβριηλίδου, κατοίκου Θεσσαλονίκης (Βέλλιου 8) και 4) Σαΐ¬ 
τας συζ. Γεωργίου Ντόκου το γένος Ιωάννη και Ελισάβετ Γα¬ 


βριηλίδου, κατοίκου θεσ/νίκης (Ερμού 18- Ηλιούπολη).19 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Πρωτ. 19738 (1) 


Αναγκαστική απαλλοτρίωση ακινήτων έκτασης 3.807 μ 2 για τη κά¬ 
λυψη του χειμάρου Σιλαμιανού (Κατσαμπά) από το λιμάνι Ηρα¬ 
κλείου μέχρι τη λεωφόρο Ικάρου (Χ.θ. 0+000 έως ο+506,75),Ν. 

Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
’ Εχοντας υπόψη: 

1. Τη διάταξη του Ν.Δ. 797/71 «περί αναγκαστικών απαλλοτριώ¬ 
σεων». 

2. Τις διατάξεις του Β.Δ. 139/71 «περί αρμοδιότητος των Νομαρ¬ 
χών προς κήρυξιν αναγκαστικών τυχών απαλλοτριώσεων». 

3. Το με αριθ. 3427/27.11.1986 έγγραφο της 2ης Δ.Ε.Κ.Ε. 
απότο οποίο προκύπτει η ανάγκη κατασκευής του παραπάνω έργου, 
αποφασίζουμε: 

Κηρύσσουμε αναγκαστικά απαλλοτριωτέα έκταση 3.807 μ 2 για 
δημόσια ωφέλεια και συγκεκριμένα για τη κάλυψη του χειμάρου Σιλα- 
μιανού (Κατσαμπά) από το λιμάνι Ηρακλείου μέχρι τη λεωφόρρ Ικά¬ 
ρου (χ.θ. 0+000 έως 0+506,75), όπως εμφανίζεται στο κτηματολο- 
γικό διάγραμμα που συντάχθηκε από την Ανώνυμη Τεχνική Εταιρεία 
Α^,ΩΝ και εγκρίθηκε και θεωρήθηκε νόμιμα από τονπροϊστάμενο της 
12ης ΠΥΔΕ Γεώργιο Παπαδοπούλη που συνοδεύεται και από σχετικό 
κτηματολογικό πίνακα. 

Η ανωτέρω απαλλοτρίωση κηρύσσεται υπέρ του Δημοσίου και με 
δαπάνη του που θα βαρύνουν το έργο 8471017 των Δημοσίων Επεν¬ 
δύσεων. 

Στην έκταση που απαλλοτριώνεται προβάλλουν δικαιώματα κυριό- 
τητος οι Μαρκάκης Στέλιος κλπ. και το Ελληνικό Δημόσιο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ηράκλειο, 26 Ιανουάριου 1987 
Ο Νομάρχης 
Μ. ΑΟΥΚΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Πρωτ. 1205 (2) 

Αναγκαστική απαλλοτρίωση έκτασης, για την επέκταση των μονάδων 

παραγωγής ΜΤΒΕ ισομερισμού των διυλιστηρίων της ΜΟΤΟΡ 

ΟΪΛ ΕΛΛΑΣ ΔΙΥΛΙΣΤΗΡΙΑ ΚΟΡΙΝΘΟΥ Α.Ε. 

Ο ΝΟΜΑΡΧΗΣ ΚΟΡΙΝΘΙΑΣ 
' Εχοντας υπόψη: 

1. Τις διατάξεις του Ν.Δ/τος 797/71 «περί αναγκαστικών απαλ¬ 
λοτριώσεων», σε συνδυασμό με τις διατάξεις του Β. Δ/τος 139/71 
«περί της αρμοδιότητος των Νομαρχών προς κήρυξιν αναγκαστικών 
τινών απαλλοτριώσεων» και τις διατάξεις του Π.Δ/τος 347/1986. 

2. Τις διατάξεις του Ν.Δ/τος 2176/1952 «περί μέτρων προστα¬ 
σίας της Επαρχιακής Βιομηχανίας, όπως τροποποιήθηκαν και συ¬ 
μπληρώθηκαν μεταγενέστερα. 

3. Την πρόταση τουΥπουργείου Βιομηχανίας, Ενέργειας και Τε¬ 
χνολογίας με αριθμό 26715/Φ.24.4/28.7.86, για κήρυξη αναγκα¬ 
στικής απαλλοτρίωσης υπέρ και με δαπάνη της ΜΟΤΟΡ ΟΪΛ ΕΛ¬ 
ΛΑΣ ΔΙΥΛΙΣΤΗΡΙΑ ΚΟΡΙΝΘΙΑΣ, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα, για την επέκταση των μονάδων παραγωγής 
ΜΤΒΕ ισομερισμού του διυλιστηρίου της Α.Ε. ΜΟΤΟΡ ΟΪΛ ΕΛΛΑΣ 
ΔΙΥΛΙΣΤΗΡΙΑ ΚΟΡΙΝΘΟΥ, έκτασης 4.774,03 μ 4 που βρίσκεται 
στη θέση ΕΛΗΑ ΚΛΑΡΑ ή ΣΚΑΡΠΑΘΩΜΑ της Κοινότητας Αγίων 
Θεοδώρων και φαίνεται με κλίμακα 1:500 και με στοιχεία (Α-Β-Γ-Δ- 
Ε-Α), (Μ-Ν-Ξ-Ο-Ε-Δ-Γ-Π-Ρ : Σ-Τ-Υ-Φ-Χ-Μ) και (Ζ-Η-θ-Ι-Κ-Λ-Ζ) 


στο ΑΔ-2500-02-004/3.7.1986 κτηματολογικό διάγραμμα - πί¬ 
νακα του μηχανικού Ευάγγελου Φ. Σαμαρά, το οποίο έχει θεωρηθεί 
από το Δ/ντή της Δ/νσης Ενέργειας Τομέας Περ/δών του Υπουρ¬ 
γείου Βιομηχανίας Ενέργειας και Τεχνολογίας Κων. Χαχζηγιαννάκη 
στις 29.8.1986. Η απαλλοτρίωση κηρύσσεται με τον όρο ότι η υπέρ 
ης η απαλλοτρίωση ανώνυμη εταιρεία ΜΟΤΟΡ ΟΪΛ ΕΛΛΑΣ ΔΙΥΛΙ¬ 
ΣΤΗΡΙΑ ΚΟΡΙΝΘΟΥ Α.Ε. θα καταθέσει στη Νομαρχία σύμφωνα με 
τις διατάξεις του άρθρου 12 του Ν.Δ. 2176/1952 εγγυητική επι¬ 
στολή αναγνωρισμένης στην Ελλάδα Τράπεζας, η οποία να καλύπτει 
ποσοστό ίσο προς το είκοσι τοις εκατό (20%) της συνολικής αξίας ή 
τιμήματος όπως αυτά θα προσδιορισθούν από τηναρμόδια επιτροπή 
του άρθρου 15 του Ν.Δ. 797/71. Η εγγύηση αυτή θα καταπέσει υπέρ 
του Δημοσίου και των ιδιοκτητών της απαλλοτριούμενης έκτασης, 
στην περίπτωση μη εμπρόθεσμης έναρξης ή εκτέλεσης του έργου από 
την εν λόγω εταιρεία, σύμφωνα με τις διατάξεις του άρθρου 4 του Ν. 
2948/1922 που επαναφέρουμε σε ισχύ με τις διατάξεις του άρθρου 
13 του Ν.Δ. 2176/1952. 

Η απαλλοτρίωση κηρύσσεται υπέρ και με δαπάνη της ΜΟΤΟΡ 
ΟΪΛ ΕΛΛΑΣ ΔΙΥΛΙΣΤΗΡΙΑ ΚΟΡΙΝΘΟΥ Α.Ε. 

Στην έκταση που απαλλοτριώνετάι προβάλλουν δικαιώματα κυριό¬ 
τητας οι: 1) Αντωνία Αντωνιάδου, 2) Αριστομένης Κυριακής κλπ. 

Η απόφαση αυτή να δημοσιευθεί στηνΕφημερίδα της Κυβέρνησης. 

Κόρινθος, 5 Φεβρουάριου 1987 
Ο Νομάρχης 

ΑΝΑΣΤ. ΣΤΑΥΡΟΠΟΥΛΟΣ 

Αριθ. ΤΤ 4833 (3) 

Κήρυξη αναγκαστικής απαλλοτρίωσης εκτάσεως εμβαδού 5360 μ 2 

για την εκτέλεση εργασιών προστασίας του επιχώματος στη θέση 

Κρυφονέρι Χ.Θ. 27+050 (Χ.Θ. 0+000 κόμβος Πάργας) της πα¬ 
ραλιακής οδού Ηγουμενίτσας Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
' Εχοντας υπόψη: 

1. Τις διατάξεις του Ν.Δ. 797/71 θεσμικού νόμου περί αναγκαστι¬ 
κών απαλλοτριώσεων όπως τροποποιήθηκαν μέχρι σήμερα. 

2. Τις διατάξεις του Π.Δ. 929/79 περί εκτέλεσης του Ν. 653/77 
περί υποχρεώσεως των ιδιοκτητών για την διάνοιξη οδών κλπ, 

3. Την εγκύκλιο Ε200 αρ. πρωτ. ΕΔ2α/01/177/ΦΝ 261/5. 
12.79 του ΤΔΕ Δ/νση Νομοθετικού έργου. 

4. Τις διατάξεις του Π.Δ. 475/76 περί εκτελέσεως του Ν.Δ. 
1266/72 περί εκτελέσεως των Δημ. Έργων. 

5. Τις διατάξεις του άρθρου 23 του από 25.11.29 Δ/τος περί 
κωδικοποιήσεως των περί κατασκευής και συντηρήσεως οδών. 

6. Το με αρ. πρωτ. 4139/22.12.86 έγγραφο της 2ης ΔΕΚΕ 
Ιωαννίνων για την κήρυξη της απαλλοτριώσεως που γράφεται στο 
θέμα. 

7. Τα από 27.11.86 συντεχθέντα κτηματολογικό διάγραμμα και 
κτηματολογικό πίνακα από τον Κ. Ευθυμιάδη Πολ. Μηχ/κό με Αο β 
που θεωρήθηκαν από τη 2η ΔΕΚΕ Ιωαννίνων και εγκρίθηκαν με την 
αρ. 4290/12.12.86 απόφαση της τ. 7ης ΠΤΔΕ, αποφασίζουμε: 

Κηρύσσουμε αναγκαστικώς απαλλοτριωτέα λόγω δημόσιας ωφέ¬ 
λειας για την εκτέλεση εργασιών προστασίας επιχώματος στη θέση 
Κρυφονέρι Χ.Θ. 27+050 (Χ.Θ. 0+000 κόμβος Πάργας) της παρα¬ 
λιακής οδού Ηγουμενίτσας - Πρέβεζας, έκταση συνολικού εμβαδού 
5360 μ 2 όπως αυτή φαίνεται στο από 27.11.86 κτηματολογικό διά¬ 
γραμμα και κτηματολογικό πίνακα που συντάχθηκαν απότον Κ. Ευ¬ 
θυμιάδη Πολ. Μηχ/κό με Αο β, θεωρήθηκαν από τη 2η ΔΕΚΕ Ιωαν- 
νίνων και εγκρίθηκαν από τη Δ/νση Συγκοινωνιακών έργων της τ. 
7ης ΠΥΔΕ με την αρ. 4290/12,12.86 απόφαση. 

Η υπόψη απαλλοτρίωση κηρύσσεται υπέρ του Δημοσίου και η δα¬ 
πάνη βαρύνει το Δημόσιο και συγκεκριμένα το έργο 8571039 Δ.Ε. 

Η απόφαη αυτή να δημοσιευθεί στην Εφημερίδα της Κυβέρνησης. 

Πρέβεζα, 26 Ιανουάριου 1987 
Ο Νομάρχης 
Θ. ΜΕΡΕΝΤΙΤΗΣ 

-♦- 

Αριθ. Πρωτ. 237 (4) 

Ανάκληση της 38133/6.5.82 αποφάσεως του Νομάρχη Ρεθύμνης. 

Η ΝΟΜΑΡΧΗΣ ΡΕΘΤΜΝΗΣ 
’ Εχοντας υπόψη: 

1. Τις περί διοικητικής αποκεντρώσεως διατάξεις. 

2. Τια διατάξεις τουΝ. 998/79 «περί προστασίας των δασών και 
δασικών εν γένει εκτάσεων της Χώρας» και συγκεκριμένα του άρθρου 
44 παρ. 1 αυτού. 

3. Τις Δ/γές τουΤπουργείου Γεωργίας: α) 160417/1180/8.7. 
1980, β) 182447/3049/24.9.1980, γ) 141823/24.2.1983. 

4. Την 38/33/6.5.1982 απόφασή μας ΦΕΚ 373/30.7.82 τεύ¬ 
χος Δ') με την οποία κηρύχθηκε ως αναδασωτέα Δασική έκταση 
εμβαδού ένδεκα (11) στρεμμάτων που βρίσκεται στη θέση Ζουρίδα 
περιφέρειας Κοινότητας Ατσιποπούλου Ν. Ρεθύμνης (παρ. 1 άρθρο 38 
Ν. 998/79). 

5. Την 13/1986 απόφαση της Δευτεροβαθμίου Επιτροπής επιλύ- 
σεως Δασικών Αμφισβητήσεων Εφετίου Κρήτης με την οποία χαρα¬ 
κτηρίσθηκε ως γεωργική η έκταση που κυρήχθηκε αναδασωτέα με' 
τηνπαραπάνω απόφασή μας. 

6. Το γεγονός ότι η παραπάνω απόφαση της Επιτροπής κατέστη 
τελεσίδικη. 

7. Την 158/1978 γνωμοδότηση του Νομικού Συμβουλίου του 
Κράτους, η οποία έγινε αποδεκτή από τον Τφυπ. Γεωργίας με την 
208446/2845/27.10.78 απόφασή του, σύμφωνα με την οποία είναι 


δυνατή η τροποποίηση ή ανάκληση της αποφάεως με την οποία κηρύ¬ 
χθηκε αναδασωτέα μια έκταση (άρση αναδασώσεως) αν η απόφαση 
εκδόθηκε κατά πραγματικήπλάνη τουΝομάρχη ατηριζομένη επί ανα¬ 
κριβών στοιχείων. 

8. Το 180552/3502/24.10.1985 έγγραφο αναπληρωτή Υπουρ¬ 
γού Γεωργίας, σύμφωνα με το οποίο είναι δυνατή η ανάκληση της 
νομαρχιακής απόφασης που κήρυξε την έκταση αναδασωτέα, στα 
πλαίσια της δυνατότητας ανάκλησης των παρανόμων διοικητικών 
πράξεων ως εκδοθείσα κατά πλάνη. 

9. Τον Α.Ν. 261/1968 (ΦΕΚ 12/1968 Τ.Α.) «περί χρόνου ανά¬ 
κλησης παρανόμων Διοικητικών πράξεων». 

10. Την 191/1977 απόφαση του Συμβουλίου της Επικράτειας με 
την οποία γίνεται δεκτό, ότι επιτρέπεται η ανάκληση διοικητικής πρά- 
ξεως για λόγους δημοσίου συμφέροντος, όπως είναι οι αναγόμενοι 
στην προστασία τωνδασών και τις γενικές αρχές καιμετά πάροδο μα- 
κρού ακόμα χρόνου ως και τη δημιουργία οιασδήποτε καταστάσεως. 

11. Το άρθρο 1 Ν. 301/76 (ΦΕΚ 91/Α/76) όπως τροποποιή¬ 
θηκε με τον Ν. 1232/82 (ΦΕΚ 22/Α/82) καιΝ. 1288/82 (ΦΕΚ 
120/Α/82),με τον οποίο προβλέπεται ποιές διοικητικές πράξεις δη¬ 
μοσιεύονται στην Εφημερίδα της Κυβερνήσεως. 

12. Το 344159/21.4.1986 έγγραφο του Γενικού Γραμματέα 
Υπουργείου Γεωργίας, σχετικά με τον τρόπο δημοσιεύσεως διοικητι¬ 
κών πράξεων στην εφημερίδα της Κυβερνήσεως. 

13. Την 28/8.1.1987 πρόταση Δ/νσεως δασών Ρεθύμνου «περί 
ανάκλησης της 38133/6.5.1982 απόφασή μας», γιατί εκδόθηκε μη 
σύννομα, αποφασίζουμε: 

Ανακαλούμε την 38133/6.5.1982 απόφασή μας με την οποία 
κηρύχθηκε ως αναδασωτέα Δασική έκταση εμβαδού ένδεκα (11) 
στρεμμάτων που βρίσκεται στη θέση «Ζουρίδα» περιφέρειας Κοινότη¬ 
τας Ατσιποπούλου Ν. Ρεθύμνου. 

Η απόφαση αυτή να δημοσιευθεί στην Εφημερίδα της Κυβερνήσεως 
(άρθρο 5 παρ. δ' Ν. 301/1976). 

Ρέθυμνο, 26 ιανουαρίου 1987 
Η Νομάρχης 
ΒΑΣΙΛΙΚΗ ΜΟΣΙΑΛΟΥ 

- 4 - 

Αριθ. Πρωτ. 4769/Φ. 218 (5)_ 

Αναγκαστική απαλλοτρίωση ακινήτου 135 τ.μ., για τη διαπλάτυνση' 
οδού, Ν. Χανιών. 

Ο ΝΟΜΑΡΧΗΣ ΧΑΝΙΩΝ 
' Εχοντας υπόψη: 

1. Τις διατάξεις του Ν.Δ/τος 797/71 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος 139/71 
«περί της αρμοδιότητος των Νομαρχών προς κήρυξιν αναγκαστικών 
τινών απαλλοτριώσεων». 

2. Τις διατάξεις του άρθρου 23 του από 25.11.1929 Δ/τος «περί 
κωδικοποιήσεως των περί κατασκευής και συντηρήσεως οδών κειμέ¬ 
νων διατάξεων». 

3. Το έγγραφο του Νομαρχιακού ταμείου Χανιών αρ.. 
282/745/10.2.1986, περί κηρύξεωςως αναγκαστικής της αναφε- 
ρόμενης απαλλοτριώσεως, αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας και συγκεκριμένα για τη διαπλάτυνση της επαρχιακής οδού 
στη διασταύρωση προς Λειβάδι του χωριού Βουτά Σέλινου, έκτασης 
μ 2 135 με τα επικείμενα της, όπως φαίνεται και ορίζεται στο από 23 
Απριλίου 1985 κτηματολογικό διάγραμμα καιπίνακα της Δ/νσης 
Τ.Υ. Ν. Χανιών. 

Στην απαλλοτριούμενη έκταση προβάλλει δικαιώματα κυριότητας- 
η Ευτυχία χήρα Παναγ. Σεργεντάνη. 

Η απαλλοτρίωση κηρύσσεται υπέρ του Δημοσίου με δαπάνη των 
δημοσίων επενδύσεων. 

Η παρούσα να δημοσιευθεί στην Εφημερίδα της Κυβερνήσεως. 
Χανιά, 19 Μαρτίου 1986 
Ο Νομάρχης 

ΜΑΝΩΛΗΣ ΠΑΝΤΟΥΒΑΚΗΣ 



1456 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Πρωτ. 4770/Φ. 217 (6) 

Αναγκαστική αποιλλοτρίωση κτημάτων για τη διαπλάτυναη της επαρ¬ 
χιακής οδού Περιβόλια - Θέρισσο Κυδωνιάς Ν. Χανιών. 

Ο ΝΟΜΑΡΧΗΣ ΧΑΝΙΩΝ 
’ Εχοντας υπόψη: 

1. Τις διατάξεις του Ν.Δ/τος 797/71 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος 139/71 
«περί της αρμοδιότητος των Νομαρχών προς κήρυξιν αναγκαστικών 
τινών απαλλοτριώσεων». 

2. Τις διατάξεις του άρθρου 23 του από 25.11.1929 Δ/τος «περί 
κωδικοποιήσεως των περί κατασκευής και αυντηρήσεως οδών κειμέ¬ 
νων διατάξεων». 

3. Το έγγραφο του Νομαρχιακού ταμείου Χανιών αρ. 336/12.3. 
1986, περί κηρύξεως ως αναγκαστικής της αναφερόμενης στο θέμα 
απαλλοτριώσεως, αποφασίζουμε: 

Κηρύσσουμε αναγκαστικώς απαλλοτριωτέα γιαλόγους δημοσίας 
ωφελείας και συγκεκριμένα για τη διαπλάτυναη της 34ης επαρχιακής 
οδού Περιβολίων - θερίσσου από χ.θ. 0+500 μέχρι 0+942,52 και 
από χ.θ. 1+050 μέχρι 2+091,70 μέτρα, διάφορα κτήματα εκτάσεως 
4.378 μ 2 με τα επικείμενα της, όπως φαίνονται και ορίζονται στα από 
4.10.1985 και 28.12.1985 τοπογραφικά διαγράμματα καιπίνακες 
του μηχανικού Γ. Μελάκη που έχουν θεωρηθεί απότον Δ/ντή Τ.ΐ.Ν. 
Χανιών στις 8.10.85 και 13.1.86 αντίστοιχα. 

Στα απαλλοτριούμενα κτήματα προβάλλουν δικαιώματα κυριότη- 
τας-οι: α) Μιλτιάδης Καντηλιεράκης, β) Μπελελάκης Κων/νος του 
Στυλιανού, γ) Μπελελάκης Σταύρος του Κων/νου κλπ. 

Η απαλλοτρίωση κηρύσσεται υπέρ του Δημοσίου με δαπάνη των 
δημοσίων επενδύσεων. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Χανιά, 19 Μαρτίου 1986 
Ο ΝΟΜΑΡΧΗΣ 
ΜΑΝΩΛΗΣ ΠΑΝΤΟΥΒΑΚΗΣ 


♦ 


Αριθ. Πρωτ. 579 (7) 

Αναγκαστική απαλλοτρίωση αστικού ακινήτου στην περιοχή Συνοικι¬ 
σμός Κορίνθου, Ν. Κορινθίας. 

ΤΟ ΔΗΜ. ΣΥΜΒΟΥΛΙΟ ΔΗΜΟΥ ΚΟΡΙΝΘΙΩΝ 
Το Δημοτικό Συμβουλίου του Δήμου Κορινθίων με την απόφασή 
του αριθμ. 15/188/1986 αποφάσισε κατά πλειοψηφία την αναγκα¬ 
στική απαλλοτρίωση αστικού ακινήτου εμβαδού 266,20 μ 3 , ιδιοκτη¬ 
σίας του Ορθοδόξου Χριστιανικού Συλλόγου «ΑΠΟΣΤΟΛΟΣ ΠΑΥ¬ 
ΛΟΣ» που βρίσκεται στη περιοχή Συνοικισμός Κορίνθου, για τη κατα¬ 
σκευή κτιρίου και την ίδρυση και λειτουργία σ’ αυτό Κέντρου Νεότη¬ 
τας και Πνευματικού Κέντρου του Δήμου Κορινθίων. 

Η απαλλοτρίωση γίνεται, σύμφωνα με τις διατάξεις των άρθρων 
243 και 244 του Π.Δ/τος 76/85 σε συνδυασμό με τις διατάξεις του 
άρθρου 23 παρ. 1 περ. η και του άρθρου 24 παρ. 1 περ. δ του πιο 
πάνω Π.Δ/τος για λόγους δημόσιας ωφέλειας και κρίνεται απολύτως 
αναγκαία, γιατί δεν υπάρχε'ι στην ευρύτερη περιοχή κανένας άλλος 
χώρος, δημόσιος ή ιδιωτικός, κατάλληλος για την ανέγερση και λει¬ 
τουργία του Κέντρου. 

Κόρινθος, 20 Ιανουάριου 1987 
Ο Δήμαρχος 

ΝΙΚΟΣ Μ. ΚΟΥΙΝΗΣ 
-♦- 


Αριθ. Πρωτ. 569 (8) 

Αναγκαστική αποιλλοτρίωση τμήματος ιδιοκτησιών στην περιοχή Πο- 
σειδωνία Κορίνθου, Ν. Κορινθίας. 

ΤΟ ΔΗΜ. ΣΥΜΒΟΥΛΙΟ ΔΗΜΟΥ ΚΟΡΙΝΘΙΩΝ 
Το Δημοτικό Συμβουλίου του Δήμου Κορινθίων με την απόφασή 
του αριθμ. 14/185/1986 αποφάσισε ομόφωνα την αναγκαστική 
απαλλοτρίωση τμήματος των ιδιοκτησιών των Γεωργίου, Νικολάου 
και Μόσχου Μοσχάκη, που βρίσκεται στη περιοχή «Ποσειδωνία» Κο¬ 
ρίνθου για την διαπλάτυναη της οδού Μπουμπουλίνας. 


Η εν λόγω απαλλοτρίωση γίνεται, σύμφωνα με τις διατάξεις των 
άρθρων 243 και 244 του Π.Δ/τος 76/85 σε συνδυασμό με τις διατά¬ 
ξεις του άρθρου 23 παρ. 1 περ. γ του πιο πάνω Π.Δ/τος για λόγους 
δημόσιας ωφέλειας και κρίνεται απολύτως απαραίτητη για την εξυπη¬ 
ρέτηση της ευρύτερης περιοχής, της άνετης διακίνησης πεζών και 
οχημάτων, όπως και των ειδικών οχημάτων (Πυροσβεστικών, Νοσο¬ 
κομειακών κλπ.) που πιθανώς να χρειασθούν. 

Κόρινθος, 20 Ιανουάριου 1987 
Ο Δήμαρχος 
ΝΙΚΟΣ Μ. ΚΟΥΙΝΗΣ 

- ♦- -- 

Αριθ. 38/1986 (9) 

Αναγκαστική απαλλοτρίωση ακινήτων στον Κρίνο, Ν. Αχαΐας. 

Ο ΠΡΟΕΔΡΟΣ ΚΟΙΝΟΤΗΤΑΣ ΚΡΙΝΟΥ 
Με την 38/1986 απόφασή του Κοινοτικού Συμβουλίου Κρίνου 
κηρύχθηκε αναγκαστική απαλλοτρίωση ακινήτου ιδιοκτησιών των α) 
Γεωργίας χήρας Νικ. Ανδριοπούλου, εκτάσεως 65 τ.μ. αξίας (16. 
250) δρχ. και β) Παναγιώτου Κ. Παλιακάση (έκτασις 146,90 τ.μ., 
4 αμυγδαλιές, 7 κυπαρίσια και 2 εληές), αξίας (70.125) δρχ. προς 
διαπλάτυναη του δρόμου Κρίνου - Πουρναριού. 

Κρίνος, 26 ιανουαρίου 1987 
Ο Πρόεδρος 

ΝΙΚ. ΚΩΝΣΤΑΝΤΙΝΟΠΟΥΛΟΣ 

-φ- 

Αριθ. Πρωτ. 80 (10) 

Κήρυξη αναγκαστικής απαλλοτρίωσης στην Κοινότητα Αντιπάρου, Ν. 
Κυκλάδων. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ ΑΝΤΙΠΑΡΟΥ 

Ν. ΚΥΚΛΑΔΩΝ 

Με την 10/28.1.1987 απόφαση του Κοινοτικού Συμβουλίου, που 
λήφθηκε σύμφωνα με τις διατάξεις των άρθρων 243 και 244 του 
ΔΚΚ, Π.Δ/μα 76/1985, σε συνδυασμό με τις διατάξεις τουΝ. 
797/1971 ΦΕΚ 1/1971 τεύχος Α’, εγκρίθηκε αναγκαστική απαλ¬ 
λοτρίωση: 

α) Κτήματος ιδιοκτησίας Αντωνίου Αντων. Δαμιανού, στο Χωριό 
Αντιπάρου, έκτασης 2.780 μ 2 που συνορεύει βόρεια με ιδιοκτησία του 
ίδιου και Παναγ. Ρούσου, Ανατολικά με κοινοτική Ψαραλυκή και με 
ιδιοκτησία του ίδιου, Δυτικά καιΝότια με ιδιοκτησία Παν. Ν. Ρούσόυ 
και του ίδιου. 

β) Κτήματος ιδιοκτησίας Ρούσσου Παναγιώτου του Νικολάου, στο 
Χωριό Αντιπάρου, έκτασης 950 μ 2 που συνορεύει βόρεια με ιδιοκτη¬ 
σία του Δαμ. Αντων. Αντωνίου, Ανατολικά και Δυτικά με ιδιοκτησία 
τουίδιου και Δαμ. Αντωνίου και Νότια με ιδιοκτησία κληρονόμων 
Γεωργίου Μαριάνου και του ίδιου. 

γ) Κτήματος ιδιοκτησίας Κληρονόμων Γεωργίου Μαριάνου, στο 
Χωριό Αντιπάρου έκτασης 100 μ 2 , που συνοερύει βόρεια με ιδιοκτη¬ 
σία Παναγ. Ν. Ρούσσου, Ανατολικά με ιδιοκτησία του ίδιου, Δυτικά 
με ιδιοκτησία Δαμ. Αντωνίου και Νότια με ιδιοκτησία του ίδιου. 

δ) Κτήματος ιδιοκτησίας Ρούσσου Παναγιώτου του Νικολάου, στο 
Χωριό Αντιπάρου, έκτασης 1.249 μ 2 , που συνορεύει βόρεια με ιδιο¬ 
κτησία του ίδιου και Δαμ. Αντ. Αντωνίου, Ανατολικά με ιδιοκτησία 
κληρονόμων Γεωργίου Μαριάνου, Δυτικά με ιδιοκτησία Αθανασίου 
Λάμπρου Αθανασίου και Νότια με ιδιοκτησία του ίδιου. ν 

ε) Κτήματος ιδιοκτησίας Τριανταφύλλου Ιωάννου του Κίμωνα, στο 
Χωριό Αντιπάρου, έκτασης 14 μ 2 ,που συνορεύει βόρεια με ιδιοκτησία 
Αθαν. Λαμπ. Αθανασίου,Ανατολικά με ιδιοκτησία του ίδιου. Δυτικά 
με κοινοτικό δρόμο και Νότια με ιδιοκτησία του ίδιου. 

στ) Κτήματος ιδιοκτησίας Αθανασίου Λάμπρου Αθανασίου, στο 
Χωριό Αντιπάρου, έκτασης 411 μ 2 , που συνορεύει βόρεια και Ανατο¬ 
λικά με ιδιοκτησία Παναγ. Ν. Ρούσσου, Δυτικά με κοινοτικό δρόμο 
καιΝότια με ιδιοκτησία Ιωάννου Κιμ. Τριανταφύλλου. Για τη διάνοιξη 
περιφερειακού δρόμου στο Χωριό ΑΝΤΙΠΑΡΟΥ. 

Αντίπαρος, 29 Ιανουάριου 1987 
Ο Πρόεδρος 
ΓΕΩΡΓ. I. ΦΙΛΟΛΙΑΣ 

Αριθ. Πρωτ. 113 (11) 

Κήρυξη αναγκαστικών απαλλοτριώσεων στην Κοινότητα Λαμύρων 
Άνδρου του Νομού Κυκλάδων. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ 
ΑΛΜΥΡΩΝ ΚΥΚΛΑΔΩΝ 

Με την 6/1987 απόφαση τουκοινοτικού Συμβουλίου που εκδόθηκε 
σύμφωνα με τις διατάξεις των άρθρων 243 και 244 του Δ.Κ.Κ. του 
Π.Δ/τος 76/1985 σε συνδυασμό με τις όμοιες του Ν.Δ. 797/71 
«περί αναγκαστικών απαλλοτριώσεων», κηρύχθηκαν οι κατωτέρω 
αναγκαστικές απαλλοτριώσεις: 

1. Εκτασης 170 τετραγ. μέτρων, ιδιοκτησίας Ειρήνης Νταϊροπού- 
λου (Πολέμη) συζ. Ηρακλή, στην περιοχή «Πίσω Λάμυρα» του χωρίου 
Λαμύρων, που συνορεύει νότια με ιδιοκτησία κληρονόμων Νικολάου 
Κατσιώτη, βορειοανατολικά με ιδιοκτησία της ίδιας και δυτικά με 
ιδιοκτησία Ειρήνης Γεωργίου Μανσόλα και 

2. Έκταση 240 τετραγ. μέτρων, ιδιοκτησίας Ανδρέα Μανσόλα του 
Δημητρίου στηνπεριοχή «Πίσω Λάμυρα» του χωρίου Λαμύρων, που 
συνορεύει νοτιοαναταολικά με κοινοτικό δρόμο, βόρεια με ιδιοκτησία 
του ίδιου και δυτικά με ρέμα, για τη διάνοιξη του αμαξωτού δρόμου 
Πίσω Λαμύρων. 

Λάμυρα Άνδρου 4 Φεβρουάριου 1987 
Ο Πρόεδρος 
ΝΙΚ. ΠΕΡΤΕΣΗΣ 

-♦- 

Αριθ. Πρωτ. 104 (12) 

Διόρθωση της αριθ. 68/1986 απόφασης, ως προς τα όρια των ανα¬ 
γκαστικά απαλλοτριωτέων τμημάτων, στην Κοινότητα Λαμύρων 
Άνδρου του Νομού Κυκλάδων. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ 
ΛΑΜΥΡΩΝ ΑΝΔΡΟΥ 

Με την 5/1987 απόφαση του κοινοτικού Συμβουλίου που εκδό¬ 
θηκε σύμφωνα με τις διατάξεις των άρθρων 243 και 244 του Δ.Κ.Κ. 
του Π.Δ/τος 76/1985 σε συνδυασμό με τις όμοιες του Ν.Δ. 797/71 
«περί αναγκαστικών απαλλοτριώσεων», γράφτηκαν εκ παραδρομής τα 
όρια των απαλλοτριώσεων τμημάτων της αριθ. 68/1986 απόφα¬ 
σης: 

1. Έκτασης 690 τετραγ. μέτρων, ιδιοκτησίας Αντωνίου Κορκόδει- 
λου του Γεωργίου, στη θέση «Αγιος Δημήτριος» του χωρίου- Λαμύ¬ 
ρων,που συνορεύει βορειοανατολικά με κοινοτικό δρόμο, νότια με ιδιο¬ 
κτησίες κληρονόμων Ηρακλή Στάβαρη και Γεωργίου Δανιόλου του 
Λεονάρδου, βόρεια με ιδιοκτησία του ίδιου, και δυτικά με ιδιοκτησία 
Λορέντζου Μπληζιώτη του Κων/νου και 

2. Έκτασης 180 τετραγ. μέτρων, ιδιοκτησίας Περικλή Κόκκινου 
του Δημητρίου, στην περιοχή «Πίσω Λάμυρα» του χωρίου Λαμύρων, 
που συνορεύει βόρεια με ιδιοκτησία τουιδίου, νότια με ιδιοκτησία κλη¬ 
ρονόμων Νικολάου Κατσιώτη, δυτικά με ιδιοκτησία κληρονόμων Βιο- 
λέττας Αλαμάνου και ανατολικά με ιδιοκτησία Ειρήνης Γεωργίου 
Μανσόλα για τη διάνοιξη του αμαξωτού δρόμου Πίσω Λαμύρων. 

Λάμυρα Άνδρου 3 Φεβρουάριου 1987 
Ο Πρόεδρος 
ΝΙΚ. ΠΕΡΤΕΣΗΣ 

-φ- 

ΑΝΑΚΟΙΝΩΣΕΙΣ 

(13) 

Ειδοποιήση της γενομένης παρακαταθέσεως της αποζημιώσεως 
απαλλοτριωθείσης εκτάσεως κειμένης εις Δαύλεια Λεβαδείας υπέρ 
των 1) Ιωάννου Σκουζάκη του Λάμπρου, κατοίκου Δαυλείας και 
2) Αθανασίου Ηλία Ιγγλέζου, κατοίκου Δαυλείας. 

Έχοντες υπόψη τας διατάξεις του υπ’ αρ. 797/1971 Ν.Δ. «περί 
αναγκαστικών απαλλοτριώσεων, φέρομεν εις γνώσιν των Ιωάννου 
Σκουζάκη του Λάμπρου και Αθανασίου Ηλία Ιγγλέζου κατοίκων Δαυ¬ 
λείας των κεκτημένων δικαιώματος επί της απαλλοτριωθείσης εκτά¬ 
σεως των και δικαιουμένων της καθορισθείσης υπό της υπ’ αριθμ. 
69/1986 αποφάσεως του Μονομελούς Πρωτοδικείου Λεβαδείας απο¬ 
ζημιώσεως ότι κατετέθη υπό του Γεωργίου Ζαχαρία Ιγγλέζου κατοί¬ 
κου Ν. Φαλήρου Αττικής, οδός Γαρδικιώτη αρ. 10 εις το Ταμείον 
Παρακαταθηκών και Δανείων (Γραφείον Λεβαδείας) των εκδοθέντων 
υπ’ αρ. 18017/13.10.86 και 18018/13.10.86 γραμματίων συστά- 
σεως παρακαταθήκης ποσών 339.360 δραχμών και 62.130 δραχ¬ 
μών αντιστοίχως, συνταχθεισών προς τούτοις των υπ’ αρ. 
18210/10.12.86 και 18211/10.12.1986 συμβολαιογραφικών- 


πράξεων της Συμ/φου Λεβαδείας Χρυσαφούλας Γεωργίου Κρίκου 
περί κατάθεσης των ως άνω γραμματίων παρακαταθηκών και δα¬ 
νείων. 

Η παρακαταθήκη εγένετο υπέρ των Ιωάννου Σκουζάκη του Λά¬ 
μπρου και Αθανασίου Ηλία Ιγγλέζου,κατοίκων Δαυλείας. 

Η παρούσα δημοσιευθήτω διά της Εφημ'ερίδος της Κυβερνήσεως. 

Εν Λειβαδία τη 8 Ιανουάριου 1987 
Ο Πληρεξ. Δικηγόρος 
ΑΝΔΡΕΑΣ Μ. ΒΕΡΓΟΣ 

-♦- 

Αριθ. Πρωτ. Γά (14) 

Δημοσίευση ανακοινώσεως περί παρακαταθέσεως αποζημιώσεως από 
αναγκαστική απαλλοτρίωση Ν. Κερκύρας. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ 

ΓΑΤΟΥ ΠΑΞΩΝ 

1. Έχοντες υπόψη τα άρθρα 7 και 8 του Ν.Δ. 797/71 «περί 
αναγκαστικών απαλλοτριώσεων» φέρομε σε γνώση των εξής αναφερο- 
μένων: 

α) Των κεκτημένων ή αξιούντων δικαιώματα κυριότητας επί των 
δυνάμει της υπ’ αριθ. ΕΣ/12093/3.8.1983 απόφασης του Νομάρχη 
Κερκύρας, (ΦΕΚ 358/1983, τεύχος Δ') αναγκαστικά απαλλοτριω- 
θέντων ακινήτων, υπέρ της Κοινότητας Γαΐου - Παξών, για τη δη¬ 
μιουργία Στέγης Πνευματικών, Καλλιτεχνικών και Πολιτιστικών, εν 
γένει, εκδηλώσεων - Παιδικής Στέγης και Παιδικής Χαράς, ευρισκο¬ 
μένων στη θέση «Άγιοι Απόστολοι» του οικισμού Γαΐου - Παξών μαζί 
με τις κατασκευές και τα κτίσματα καθώς και τα ελαιόδενδρα και 
διάφορα οπωροφόρα δένδρα που περιλαμβάνονται σ’ αυτά, συνολικού 
εμβαδού 1708 τετραγ. μέτρα. 

β) Τα τυχόν επί των ακινήτων αυτών, εγγεγραμμένων ενυπόθηκων 
ή κατασχόντων δανειστών, ή τρίτων διεκδικητών, ότι η δυνάμει της 
υπ’ αριθ. 798/30.8.1985 αποφάσεως του Μονομελούς Πρωτοδι¬ 
κείου Κερκύρας, καθορισθείσα προσωρινή αποζημίωση, για όλα τα 
παραπάνω ακίνητα μετά των επικειμένων,όπως αυτά φαίνονται στο 
οικείο κτηματολογικό διάγραμμα καιτο σχετικό κτηματολογικό πί¬ 
νακα, κατατέθηκε στο Ταμείο Παρακαταθηκών και Δανείων και εκδό¬ 
θηκε προς τούτο το υπ’ αριθ. 391/10.1.1987 γραμμάτιο συστάσεως 
παρακαταθήκης απότο Γραφείο Παρακαταθηκών Παξών, για συνο¬ 
λικό ποσό δραχμών δέκα τριών εκατομμυρίων τριακοσίων εξήντα μιας 
χιλιάδων (13.361.000). 

2. Η αποζημίωση αυτή πρέπει να αποδοθεί στους κατά Νόμο δι¬ 
καιούχους. 

3. Η παρούσα να δημοσιευθεί στην Εφημερίδα της Κυβέρνησης. 

Γάϊος-Παξών, 30 Ιανουάριου 1987 
Ο Πρόεδρος 

ΝΙΚΟΣ ΚΟΥΒΑΣ 

- ♦ - 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Πρωτ. 11004/1004 (15) 

Επίσπευση απότο Δημόσιο της εφαρμογής του Σχεδίου πόλης Γαλα¬ 
τσίου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν.Δ. 17.7.23 «περί σχεδίων πόλεων, κωμών 
κλπ.». 

2. Τις διατάξεις του Ν.Δ. 632/76 όπως τροποποιήθηκε με το Ν.Δ. 
1143/72. 

3. Τις διατάξεις του 797/71 «περί αναγκαστικών απαλλοτριώ¬ 
σεων». 

4. Τις διατάξεις του Ν. 1558/85 άρθρο 23 «σύσταση Υπουργείου 
ΠΕΧΩΔΕ», αποφασίζουμε: 

Την επίσπευση απότο Δημόσιο της εφαρμογής τουεγκεκριμένου 
σχεδίου πόλης Γαλατσίου επί της οδού Χαριλάου Τρικούπη που προ- 
βλέπεται με τα από 2.5.59 και 3.6.61 Δ/τα ρυμοτομίας σύμφωνα 
με τις ενδείξεις της με αριθμ. 6/74 πράξης αναλογισμού. 

Η απόφαση να δημοσιευθεί στην Εφημερίδα της Κυβέρνησης. 
Αθήνα, 31 Δεκεμβρίου 1986 

Ο ΥΠΟΥΡΓΟΣ 

ΕΥΑΓ. ΚΟΥΛΟΥΜΠΗΣ 

Αριθ. Πρωτ. 757 (16) 

Ειδοποίηση για κατάθεση από αναγκαστική απαλλοτρίωση ακινήτου 
λόγω εφαρμογής του σχεδίου Πόλης Πρέβεζας σε τμήμα της Λεω¬ 
φόρου Ειρήνης. 

Ο ΔΗΜΑΡΧΟΣ ΠΡΕΒΕΖΑΣ 
Εχοντας υπόψη τις διατάξεις: 

1. Το από 17.7.1923 Π.Δ. «περί Σχεδίου Πόλεως κλπ. όπως συ¬ 
μπληρώθηκε». 

2. Την αριθμ. Τ.Π. 994/2/20.3.1985 πράξη τακτοποιήσεως, 
προσκυρώσεως και αναλογισμού υποχρεώσεων Νομαρχίας Πρέβε¬ 
ζας (τμήμα Πολεοδομίας) για διάνοιξη τμήματος Λεωφόρου Ειρή¬ 
νης της πόλης Πρέβεζας. 

3. Την 113/1986 απόφαση τουΜονομελούς Πρωτοδικείου Πρέβε¬ 
ζας για τον καθορισμό προσωρινής τιμής μονάδας αποζημίωσης. 
Πληροφορεί όσους έχουν ή αξιώνουν δικαίωμα κυριότητας στα εδα¬ 
φικά ή κτιριακά τμήματα που απαλλοτριώθηκαν για την οριστική 1 
και σύμφωνα με το ισχύον Σχέδιο πόλης διάνοιξη τμήματος Λεω¬ 
φόρου Ειρήνης, καθώς και για όσα τυχόν έχουν γραφτεί ενυπό¬ 
θηκα, σ’ αυτό ή τα έχουν κατασχέσει σαν δανειστές ή τα διεκδικούν 
σαν τρίτοι ότι κατατέθηκαν στο Γραφείο του Ταμείου Παρακατα¬ 
θηκών και Δανείων Πρέβεζας το παρακάτω ποσά στο όνομα των 
παρακάτω πολιτών που εμφανίζονται σαν δικαιούχοι ιδιοκτήτες, 
ήτοι: Κληρονόμοι Γεωργίου Κοτσάνη δρχ. 696.080 με το αριθμ. 
10261/14.1.1987 γραμμάτιο. 

Πρέβεζα, 27 Ιανουάριου 1987 
Ο Δήμαρχος 
ΝΙΚΟΣ ΓΙΑΝΝΟΤΛΗΣ 

- *- 

(Π) 

Δημοσίευση Γραμματίου Συστάσεως Παρακαταθήκης του Ταμείου 
Παρακαταθηκών και Δανείων. 


Το υπ’ αριθμ. 546132/28.6.1979 Γραμμάτιο Σύστασης Παρακα¬ 
ταθήκης του Ταμείου Παρακαταθηκών και Δανείων, ποσού δραχμών 
198.000, το οποίο κατατέθηκε από την Αγγελική σύζυγο Παναγιώ- 
του Περδικάρη, το γένος Ανδρονίκου Παπαδοπούλου και αφορά απο¬ 
ζημίωση προσκυρωτέας έκτασης εκ μέτρων τετραγωνικών (36), 
(προς διάνοιξη οδού) κειμένης στη θέση «Γκράβα V Πλατεία Κολιά- 
τσου του Δήμου Αθηναίων, μέσα στο εγκεκριμένο σχέδιο της πόλης 
Αθηνών και σε εκτέλεση της υπ’ αριθμ. 64/1977 Πράξεως Αναλογι¬ 
σμού και αποζημιώσεως της Πολεοδομίας Αθηνών. 

Αθήνα, 27 Ιανουάριου 1987 
Ο Δικηγόρος 

ΝΙΚΟΛΑΟΣ Α. ΣΑΚΕΛΛΑΡΟΠΟΤΛΟΣ 
(Αριθμός δίπλ, του Δημόσιου Ταμείου Αθηνών 7315020/5.2.87 


Ειδοποίηση παρακατατεθείσης αποζημιώσεως δια προσκύρωσιν και 
ρυμοτόμησιν οικοπέδων κειμένων επί της οδού Σμύρνης του Δήμου 
Συκεών Θεσσαλονίκης. 


Δυνάμει της υπ’ αριθμ. 4363/1980 πράξεως τακτοποιήσεως και 
αναλογισμού αποζημιώσεως οικοπέδων της Δ/νσεως Πολεοδομίας 
Θεσσαλονίκης, νομίμως κυρωθείσης δια της υπ’ αριθμ. 44036/1980 
αποφάσεως του Νομάρχου Θεσσαλονίκης, εις την υπ’ αριθμ. 2 ιδιο¬ 
κτησίαν της Αικατερίνης συζ. Χριστοφόρου Τσεκούρα, προσεκυρώθη 
το υπό στοιχεία 1- 2- 3- 1- οικοπεδικόν τμήμα, εμβαδού 3.00 μ.τ. 


Δια της αυτής πράξεως η ιδιοκτήτρια της αυτής ιδιοκτησίας υπ’ 
αριθμ. 2 υπεχρεώθη εις την αποζημίωσιν των οικοπεδικών τμημά¬ 
των, υπό στοιχεία: 

α/ 1- 2- 28- 27- 1, εμβαδού 1.00 μ.τ. και β/ 39- 40- 42- 41- 
39, εμβαδού 3.00 μ.τ. και ο ιδιοκτήτης της υπ’ αριθμ. 1 ιδιοκτησίας 
Λάμπρος Γεωργίου Σουβατζής εις την αποζημίωσιν του τμήματος, 
υπό στοιχεία 41- 42- 43- 44- 41, εμβαδού 0.30 μ.τ. φερομένων 
τούτων ως ανηκόντων εις το Ελληνικόν Δημόσιον, Δήμον Συμεών και 
Άνναν Καρακατσίδου. 

Η προσωρινή αποζημίωσις καθωρίσθη δια της υπ’ αριθμ. 
3064/1986 αποφάσεως του Μονομελούς Πρωτοδικείου Θεσσαλονί¬ 
κης, ήτις και παρακατετέθη εις το εν Θεσσαλονίκη Υποκατάστημα του 
Ταμείου Παρακαταθηκών και Δανείων, εκδοθέντος του υπ’ αριθμ. 
378405/17.10.1986 γραμματίου συστάσεως παρακαταθήκης, όπερ 
κατετέθη εις την Συμβολαιογράφον Θεσσαλονίκης Άννα Τσίγκρου- 
Παλάσκα, συνταχθείσης της υπ’ αριθμ. 128/7.11.1986 πράξεως 
αυτής, αντίγραφα της οποίας εκοινοποιήθησαν εις τους φερομένους 
δικαιούχους της αποζημιώσεως. 

Εν Θεσσαλονίκη, τη 26 Ιανουάριου 1987 
0 Πληρεξούσιος Δικηγόρος 
ΔΗΜΗΤΡΙΟΣ Γ. ΠΑΠΑΔΟΠΟΥΛΟΣ 
(Αριθ. διπλ. εισπράξεως 6165618/87 Γ' Ταμείου Θεσσαλονίκης). 


Γνωστοποίηση Δημόσιας κατάθεσης αποζημίωσης απαλλοτρίωσης: 
Των 1) Μάρθας συζ. Σταύρου Στεφάνου, το γένος Ευθυμίου Αθη- 
νάς Γαβριηλίδου, κατοίκου Θεσσαλονίκης (Νικάνορος 19- Χαρι¬ 
λάου), 2) Ευθυμίου Γαβριηλίδη του Ιωάννη και της Ελισάβετ, 
κατοίκου Θεσσαλονίκης (Βέλλιου 8), 3) Αθηνάς συζ. Κωνσταντίνου 
Χώματά, το γένος Ιωάννη και Ελισάβετ Γαβριηλίδου, κατοίκου 
Θεσσαλονίκης (Βέλλιου 8) και 4) Σαΐας συζ. Γεωργίου Ντόκου το 
γένος Ιωάννη και Ελισάβετ Γαβριηλίδου, κατοίκου Θεσ/νίκης (Ερ- 
μού 18- Ηλιούπολη). 

Με την 1274/1958 πράξη τακτοποίησης του Πολεοδ. Γρ. θεσ/νί¬ 
κης που κυρώθηκε με την Τ. 471931/1958 απόφαση της Νομαρ¬ 
χίας Θεσ/νίκης, προσκυρώθηκε τμήμα οικοπέδου με στοιχεία 16- 17- 
18- 19- 16, εμβαδού 135,20 τ.μ. που φέρεται στην παραπάνω 
πράξη επ’ ονόματι του Δήμου Θεσσαλονίκης. 

Με την 5076/1986 απόφαση του Μονομελούς Πρωτοδικείου 
Θεσ/νίκης καθορίστηκε η προσωρινή τιμή μονάδας αποζημίωσης για 
το παραπάνω τμήμα ακινήτου, η δε συνολική αποζημίωση δραχμών 
4.326.400 κατατέθηκε στο Ταμείο Παρακαταθηκών και Δανείων 
(Υποκατάστημα Θεσ/νίκης Ερμού και Καρόλου Ντήλ) με το 
384388/20.1.1987 γραμμάτιο σύστασης παρακαταθήκης. Το 
γραμμάτιο αυτό έχει κατατεθεί στην Συμβολαιογράφο Θεσσαλονίκης 
Άννα Αβραμίδου του Ευκλείδη με την 1750/20.1.1987 πράξη κα¬ 
τάθεσης η οποία επιδόθηκε νόμιμα στον νόμιμο εκπρόσωπο του φερό- 
μενου στην πράξη επ’ ονόματι του Δήμου Θεσ/νίκης (αριθμ.. 
7002/26.1.1987) έκθεση επίδοσης του Δικαστικού Επιμελητή Θεα/- 
νίκης Αποστόλου Ιωαννίδη). 

Την παραπάνω αποζημίωση δικαιούται να εισπράξει όποιος ανα¬ 
γνωριστεί νόμιμα δικαιούχος. 

Θεσσαλονίκη, 30 Ιανουάριου 1987 
Ο Πληρεξούσιος Δικηγόρος 
ΧΑΡΑΛΑΜΠΟΣ ΤΣΙΓΚΑΣ 

(Αριθ. διπλ. 7317781/87, του Ι' Δημ. Ταμείου Αθηνών της 3.2. 

87). 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




